ബോധവത്കരണ ക്ലാസ് നടത്തി മൂടാടി: കുട്ടികളില് വളര്ച്ചയ്ക്കാവശ്യമായ പോഷകാഹാരങ്ങളെക്കുറിച്ച് രക്ഷിതാക്കളില് അവബോധം സൃഷ്ടിക്കുന്നതിനുവേണ്ടി മൂടാടി ഹാജി പി.കെ. മൊയ്തു മെമ്മോറിയല് എല്പി സ്കൂളും ആയുര്വേദ മെഡിക്കല് അസോസിയേഷന് കൊയിലാണ്ടി ഏരിയയും സംയുക്തമായി കുട്ടികളും പോഷകാഹാരവും എന്ന വിഷയത്തില് ബോധവത്കരണക്ലാസ് സംഘടിപ്പിച്ചു. ഓണ്ലൈനില് നടന്ന പരിപാടി ഡോ. ബബിത ശ്രീജിത്ത് ക്ലാസെടുത്തു. പ്രധാനാധ്യാപിക കെ.സീനത്ത്, ടി.എം. അനീഷ്, മുംതാസ് നിടൂളി എന്നിവര് പ്രസംഗിച്ചു. ആനുകൂല്യം നല്കുന്നു തിരുവമ്ബാടി: കൂടരഞ്ഞി കൃഷിഭവന് മുഖേന തെങ്ങിന് ജൈവവള പ്രയോഗത്തിന് ആനുകൂല്യം നല്കുന്നു. സ്വന്തം പേരില് നാല് ആര്സ് മുതല് രണ്ട് ഹെക്ടര് വരെ കൈവശ ഭൂമിയുള്ളവരുമായ കര്ഷകര് 202122 വര്ഷത്തെ ഭൂനികുതിശീട്ട് സഹിതം 25 നുള്ളില് കൂടരഞ്ഞി കൃഷിഭവനുമായി ബന്ധപ്പെടേണ്ടതാണെന്ന് കൃഷി ഓഫീസര് അറിയിച്ചു.